NaiveNeuron/SloPal huggingface dataset:
Mesterová, Zuzana, poslankyňa NR SR (2024-01-10):
Ďakujem pekne za slovo, pán predsedajúci. (Povedané so smiechom.) Trošku si ma vyhodila z konceptu, ale dobre, ja sa dostanem. Áno, je naozaj dôležité, aby na čele orgánu, ktorý má hlavne garantovať zákonnosť, transparentnosť a kontrolu financovania politických strán a volebnej kampane, bol človek, ktorý aj svojou integritou a svojou osobnosťou a svojím prejavom zosobňuje všetky tieto zásady a všetky tieto, všetky tieto kritériá, ktoré by aj samotný orgán, ktorý má zastupovať, mal zosobňovať. No my sme sa napríklad v kampani na, na volebnú komisiu obracali nielen (reakcia z pléna), však pán Pročko hovoril o volebnej komisii, či nie sme v tejto rozprave? Sme, nie? Či už... (Reakcia z pléna.) No lebo popis bodu je návrh na voľbu predsedu Štátnej komisie pre voľby a kontrolu financovania politických strán, tak snáď som v téme aspoň, no. (Reakcia z pléna. Potlesk.) A ja som len chcela povedať, že tento orgán nie je len kontrolný, ale my sme sa napríklad často naňho obracali aj prevenčne, keď sme si neboli v kampani istí, či kroky, ktoré chceme spraviť, náhodou neporušia zákon. Vrelo odporúčam prevenciu najmä kolegom zo SMER-u, ušetrí vám to niekedy aj trestné konania. Naozaj dobrá vec. A teda je naozaj potrebné, aby ten, tá komisia fungovala najmä zákonne, odborne a až potom možno, a vlastne vôbec by nemala fungovať stranícky. Tak toto by sme si, toto by sme si mali zachovať, tak aj dúfam, že aj takto voľba tajná predsedu tejto komisie bude vyzerať. Ďakujem. (Potlesk.)
Danko, Andrej, podpredseda NR SR (2024-02-15):
Dúfam, ste dal trestné oznámenie. (Reakcia z pléna.) To je dobré. (Reakcia z pléna.) Zamietli ho? Dobre. (Reakcia z pléna.) Pán poslanec Szalay. (Reakcia z pléna.) Viete čo, ja by som vám dal, keby som mohol. Pán poslanec Szalay.
Kondrót, Maroš, poslanec NR SR (2014-12-04):
Ďakujem pekne, pán predseda. V rozprave nevystúpil žiaden poslanec, čiže nebol podaný žiaden pozmeňujúci návrh. Dajte preto, prosím, hlasovať o uznesení Národnej rady Slovenskej republiky, ktoré tvorí prílohu správy, spoločnej správy 1273a.
Bugár, Béla, podpredseda NR SR (2017-04-04):
Na vystúpenie pána poslanca, pán poslanec Vašečka. Nech sa páči.
Bugár, Béla, podpredseda NR SR (2011-03-30):
Ďakujem, pán minister. Dávam teraz slovo spravodajcovi, ktorého určil navrhnutý gestorský výbor, pre zdravotníctvo, poslancovi Mariánovi Kvasničkovi. Nech sa páči.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 141, za 141. Konštatujem, že sme tento návrh schválili. Teraz prosím pána poslanca Gábora Grendela, aby uviedol hlasovanie o návrhu, teda o bode 31 schváleného programu, ktorým je prvé čítanie o návrhu poslanca Klusa na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 453). (Hlasovanie o návrhu poslanca Národnej rady Slovenskej republiky Martina Klusa na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 453.)
Liba, Peter, poslanec NR SR (2023-05-18):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-03-18):
S reakciou pán poslanec Poliačik na faktické poznámky.
Mizík, Stanislav, poslanec NR SR (2018-02-13):
Ďakujem za slovo. Pán Krajčí, veľmi oceňujem váš prístup, že ste sa dal do rozpravy a dal tak možnosť zareagovať ostatným poslancom. Toto je diametrálne odlišný prístup ako prístup vášho predsedu, ktorý dal iba záverečné slovo a spustil svoj šialený, psychopatický, apokalyptický trnavský prejav. Ostatným, ktorých pourážal naozaj divotvorným matopsychotickým prejavom a potom zmizol ako bicykel zabudnutý v blízkosti osady asociálov, nedal možnosť zareagovať. Je to naozaj divná kombinácia, kto predkladá takýto zákon. Takáto dvojica, slušný politik a čudné indivíduum. Tomu hovorím jin a jang v praxi. Ďakujem za slovo.
Paška, Pavol, predseda NR SR (2014-10-23):
Samozrejme, vitajte, pani poslankyne a páni poslanci, nesmierne si vážim, že napĺňate svoju kompetenciu, ale predpokladám, že tak budete rešpektovať aj vy napĺňanie našej kompetencie v Národnej rade. (Potlesk.) Ďakujem pekne. Pán poslanec Fecko.
Bugár, Béla, podpredseda NR SR (2017-05-16):
Vážené panie poslankyne, vážení páni poslanci, prosím vás, aby ste sa ukľudnili, aby ste si zaujali miesta a pristúpime k hlasovaniam. Chcem vás informovať, že máme približne 20 hlasovaní, takže dávajme si trošku väčší pozor. A teraz budeme pokračovať hlasovaním o bode 23 programu, a to je druhé čítanie návrhu skupiny poslancov na vydanie zákona... (Hluk v sále.) Páni poslanci! Nie je problém vyhlásiť ďalších 30 minút a budeme hlasovať až do pol jednej. (Reakcia spoza predsedajúceho.) Taký je. Jaký je? Taký je. No nie je kľud. Nebudete vedieť, o čom hlasujeme, a hovorím ešte raz, 20 hlasovaní. Pokazíme niektoré a potom tu budeme plakať. Takže budeme hlasovať v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 149/1995 Z. z. o posunkovej reči nepočujúcich osôb (tlač 464). Pán spravodajca, pán poslanec Vörös, nech sa páči, môžte uvádzať hlasovania. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 149/1995 Z. z. o posunkovej reči nepočujúcich osôb , tlač 464.)
Šimečka, Michal, podpredseda NR SR (2023-11-16):
Ďakujem veľmi pekne. Pokračujeme v rozprave a ako ďalšia vystúpi pani poslankyňa Bihariová.
Laššáková, Jana, podpredsedníčka NR SR (2014-11-10):
Keď bude mať poslanecký klub.
Blanár, Juraj, podpredseda NR SR (2022-12-08):
Vy ste dokonca hluchý, pán Pročko. Mám taký pocit.
Malatinský, Tomáš, minister hospodárstva SR (2013-06-19):
Ďakujem pekne. Vážené pani poslankyne a poslanci, ja by som len krátko chcel povedať k tým poznámkam, čo tu boli povedané. Samozrejme, dnešný podiel 0,37 % je dávno postrádajúci zmysel pre ten účel, ktorý asi malo ministerstvo pôdohospodárstva na začiatku, keď vstupovalo do tejto banky, a tá banka vtedy mala presne ten účel, ktorým bolo podporovať slovenské poľnohospodárstvo. Tými rôznymi transformáciami a vstupmi rôznych bánk sa tento záujem, samozrejme, rozriedil a komerčný účel banka si určuje sama a, samozrejme, ten je dneska od toho poľnohospodárstva dosť do značnej miery vzdialený a funguje ako klasická komerčná banka. Ministerstvo pôdohospodárstva dnes tieto aktivity chce využívať modelmi, ktoré štartuje s rozvojovou bankou, kde má i štát podiel a môže tieto procesy podporiť. Privatizácia, ktorá, bohužiaľ, spadá pod tento zákon, nám dáva nie celkom šťastné nástroje na to, ako ten proces spraviť, a myslím, že sme ho v medziach zákona spravili, aj keď ten privatizačný projekt tu zveličene nazývame, akože by sme ho museli urobiť ako pri Slovenských elektrárňach, tak si myslím, že ten projekt bude adekvátny tej transakcii, ktorá sa ide robiť, a že sa toto, samozrejme, zvládne. Tie procesy, verím, bude riešiť ministerstvo pôdohospodárstva a rozvoja vidieka. Náš rezort je v tejto chvíli predkladateľom zákona, ale oni vedú aj rokovania, aj tie diskusie o tom. Pevne verím, že celý proces zvládnu tak, aby bol ten zisk najväčší. Tieto peniaze prídu do štátneho rozpočtu a, samozrejme, štátny rozpočet na poľnohospodárstvo prideľuje peniaze a dúfam, že teda zohľadní aj takýto príjem pri podpore poľnohospodárstva ako takého a týchto projektov. Teraz čiastočne k tej výhodnosti a nevýhodnosti. Pravdou je, že aj ten podiel nám poklesol práve tým rozrieďovaním, ako vstupovali tie jednotlivé banky do toho, tak toto je proste ďalší postup a teraz sa ministerstvo pôhospodárstva a rozvoja vidieka rozhodlo, že už to proste, treba ten proces zastaviť. Možnože sa to už mohlo urobiť dávno v minulosti a spravovať štátom takýto drobný podiel, je podľa mňa neefektívne. Tá hodnota akcií, všetko to pán poslanec spomenul, ja s tým súhlasím. Podľa tých analýz by potom, po zlúčení hodnota tej akcie bola 46 českých korún, čo mi z toho vychádza, že je ten pokles evidentný, a preto sme to aj v tom úvodnom slove spomenuli. Ale na druhej strane, keby sme, samozrejme, tú transakciu opakovali a všetky tie indikátory spomenuli, ako ste spomínali, a nechcem sa v tom tromfovať, pán poslanec je veľmi skúsený bankár, takže presne tieto výpočty hodnôt ovláda určite lepšie ako ja, ale myslím si, že tú transakciu je zmysluplné urobiť teraz. A určite ju musíme urobiť tak, aby štát odišiel z tejto transakcie čo najlepšie. Ďakujem.
Krnáč, Kamil, poslanec NR SR (2010-10-19):
Ďakujem. Pán Madej, z vášho vystúpenia vyplynulo, že vlastne naše súdnictvo je absolútne v poriadku a jediní kto to celé kazia, sú politici. Ak by to bolo tak, tak v tom prípade je to riadna strela do vlastných radov, pretože počas minulého štvorročného obdobia, kedy ste boli na čele, pri kormidle vy, tak sa s tým súdnictvom nejako veľmi nepohlo vpred. Dôvera občanov je dlhodobo minimálna v súdnictvo a v súdny systém na Slovensku a ani počas teda vášho pôsobenia sa nejako nezlepšila. Ja si ale nemyslím, že je to o politikoch, pretože uvediem pár príkladov. To, že napríklad na súdnom pojednávaní vznikne panika, ak sa tam objaví nejaký zástupca verejnosti, alebo keď svedok hovorí niečo do zápisu a sudkyňa to prerozpráva v úplne inom znení a v zápise sa to objaví v úplne inom znení, ako to povedal svedok a audiovizuálny záznam o tom neexistuje. Alebo napríklad keď sudca si vytvorí systematickým prístupom Súdnu radu, nechá sa ňou zvoliť a tak ovládne celý súdny systém, alebo napr. že zahraniční investori považujú náš súdny systém za absolútne neschopný, a tým pádom sa mu vyhýbajú ako čert krížu, tak toto je otázka, či toto naozaj spôsobujú politici alebo sudcovia sami. A čo sa týka rozhodovania Súdnej rady a zdôvodňovania jej rozhodovania, tak to vlastne sa len zopakujem, že tak ako lord Thomas, na ktorého sa neustále pán Harabin odvoláva, sám potvrdil, že každé rozhodnutie Súdnej rady má byť patrične zdôvodnené. Ďakujem.
Blanár, Juraj, podpredseda NR SR (2022-04-29):
Pán poslanec Filip Kuffa. Poprosím pokoj, páni poslanci! Nech sa páči.
Zajac, Pavol, poslanec NR SR (2013-04-30):
Pán kolega Figeľ, ďakujem za jasne formulované otázky na ministra spravodlivosti. Chcem len k tomu doplniť, pán minister, keď ste boli menovaný do funkcie ministra spravodlivosti, tak sme, široká verejnosť, odborná verejnosť počítala s tým, že budete zárukou toho, že presne takéto návrhy zákona nebudú prichádzať do pléna Národnej rady Slovenskej republiky. Pán minister, ak máte ešte kúsok profesionálnej cti, tak odpovedajte na tie otázky, ale odpovedať sa na nich asi pravdepodobne nedá. A keď máte kúsok profesionálnej cti ešte, tak buďte chlap a položte funkciu ministra spravodlivosti a nechoďte do Národnej rady s takýmito návrhmi! Ďakujem.
Gabániová, Darina, poslankyňa NR SR (2015-04-15):
Pán poslanec Matovič, ja som sa dostala do Národnej rady vďaka voličom, na kandidátku, pretože som bola členkou strany SMER a získala som dôveru zostaviteľov kandidátky. Keď sa pozrieme na váš profil, ako ste sa vy dostali do parlamentu, tak je nám to známe všetkým. Dostali ste sa na kandidátku z recesie, hneď po nástupe do Národnej rady nevedeli ste, kam ste sa prihlásili a kde sa nachádzate, ste ponúkli alebo ste začali kupčiť so svojím mandátom a vyvrieskli ste do médií svoju výkričnú cenu, čím ste, ale nielen tým, znehodnotili mandát poslanca Národnej rady Slovenskej republiky. Reštrukturalizáciou prešlo 600, možno viac ako 600 firiem, mnohé z nich oddlžili svojich veriteľov len pätnástimi percentami. To, že Váhostav je politikum, myslím, že nám je tu všetkým jasné, to, že ide už o volebnú kampaň, o tom nepochybujeme už dlho. Myslím si, že chybou je, že v podnikateľskej sfére nie sú zosnované alebo vykonštruované správne zákony a nie je tam taký zákonný rámec, aby nedovoľoval tieto krivdy, ktoré vznikajú. A myslím si, že hospodárstvo a hospodárska sféra, a teda ekonómovia a právnici by si mali trošku brať príklad z medicíny, kde my v medicíne používame také terapeutické postupy, aby sme prinavrátili alebo pomohli prinavrátiť zdravie a fungovanie organizmu, a nie takýto maras, aby nastával v organizme, ktorým je hospodárstvo... (Prerušenie vystúpenia časomerom.)
Jurinová, Erika, podpredsedníčka NR SR (2015-06-19):
Ďakujem pekne, pán spravodajca. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Ľubomíra Galka na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona je uverejnený ako tlač 1590. Návrh na jeho pridelenie na prerokovanie výborom je v rozhodnutí č. 1607. Dávam slovo pánovi poslancovi Ľubomírovi Galkovi, aby návrh zákona uviedol.
P. Miššík, poslanec: (2004-05-12):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v zákone o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej právnej úpravy. Dôvodová správa výslovne neobsahuje informáciu o súlade vládneho návrhu zákona s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná. Vzhľadom na charakter navrhovanej právnej úpravy, jej obsah a účel treba považovať návrh zákona za súladný s uvedenými druhmi právnych aktov. Z dôvodovej správy vyplýva, že vládny návrh zákona bude mať dopad na štátny rozpočet v roku 2004 vo výške 9 005 266 korún, v roku 2005 vo výške 3 028 605 Sk. Nebude mať dopad na rozpočty obcí alebo rozpočty vyšších územných celkov. Nebude mať dopad na životné prostredie a nebude mať vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Problematika návrhu zákona nie je upravená v práve Európskej únie. Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 682 z 23. apríla 2004 podľa § 74 rokovacieho poriadku navrhujem, aby vládny návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre verejnú správu a výbor pre ľudské práva, národnosti a postavenie žien. Za gestorsky výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 11. júna 2004 a v gestorskom výbore do 14. júna 2004. Prosím, pán predsedajúci, otvorte rozpravu.
Laššáková, Jana, podpredsedníčka NR SR (2015-03-11):
Na vystúpenie pána poslanca s faktickými poznámkami páni poslanci Petrák, Blanár, Baška, Horváthová, Daniš. Končím možnosť prihlásiť sa s faktickými poznámkami. Nech sa páči, pán spravodajca.
Martinák, Ľuboš, poslanec NR SR (2010-07-08):
Sľubujem. (Potlesk.)
P. Hrušovský, predseda NR SR: (2003-11-05):
(Hlasovanie.) 134 prítomných, 61 za, 5 proti, 66 sa zdržalo, 2 nehlasovali. Návrh sme neschválili. Hlasujeme o podanom návrhu pod poradovým číslom...
Bugár, Béla, podpredseda NR SR (2016-12-08):
Ďakujem. Ďalšiu otázku položil pán poslanec Laurenčík toho istého znenia. Takže, vážené panie poslankyne, páni poslanci, končím hodinu otázok, lebo sme vyčerpali všetky otázky, ktoré boli dovčera do dvanástej položené aj teda jednotlivým členom vlády a predtým, samozrejme, premiérovi Slovenskej republiky. A budeme pokračovať o dve minúty normálne odpoveďami na interpelácie a potom samozrejme interpeláciami poslancov. (Prestávka.) (Po prestávke.)
P. Hrušovský, predseda NR SR: (2004-05-11):
Otváram rokovanie 26. schôdze Národnej rady Slovenskej republiky. Prosím prítomných pánov poslancov, aby sme sa stlačením hlasovacieho tlačidla prezentovali, aby som mohol zistiť počet prítomných poslancov v rokovacej sále. (Prezentácia.) 114 poslancov prítomných. Konštatujem, že Národná rada Slovenskej republiky je schopná uznášať sa. Ďalej vás chcem informovať, že overovateľmi na 26. schôdzi Národnej rady budú poslanci Jozef Hrdlička a Ľubica Navrátilová. Ich náhradníkmi Beáta Brestenská a Jaroslav Jaďuš. Na dnešnom rokovacom dni svoju neúčasť ospravedlnil pán poslanec Rudolf Žiak a na zahraničnej pracovnej ceste je pani poslankyňa Diana Dubovská. Navrhnutý program 26. schôdze Národnej rady vám bol rozdaný do lavíc. Pristúpime ku schvaľovaniu programu 26. schôdze Národnej rady Slovenskej republiky. Ešte pred tým, ako dám slovo jednotlivým poslancom, ktorí chcú navrhnúť zmeny alebo doplnenie programu, chcem vás informovať, že na návrh gestorských výborov návrh na voľbu špeciálneho prokurátora uvedie generálny prokurátor Slovenskej republiky, správu o výsledku hospodárenia Národnej banky Slovenska uvedie guvernér Národnej banky a správu o činnosti verejného ochrancu práv uvedie jej predseda, ako aj správu o kontrolnej činnosti Najvyššieho kontrolného úradu Slovenskej republiky. Pristúpime teraz ku schvaľovaniu programu 26. schôdze Národnej rady. Pýtam sa prítomných poslancov, či chce niekto program zmeniť alebo doplniť o ďalšie body programu. Pán poslanec Fico.
Tomáš, Erik, minister práce, sociálnych vecí a rodiny SR (2024-02-09):
Ďakujem pekne. Tak dovoľte, aby som v mene pani ministerky uviedol zákon. Na rokovanie Národnej rady Slovenskej republiky sa prekladá návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, ako iniciatívny materiál. Cieľom návrhu zákona je transponovať ustanovenia smernice Európskeho parlamentu a Rady EÚ z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou, karcinogénom alebo mutagénnom pri práci do slovenského právneho poriadku. Účelom návrhu zákona je zlepšiť ochranu zdravia zamestnancov pri práci tým, že sa v súlade s predmetnou smernicou dopĺňa do zákona č. 355/2007 Z. z. ustanovenia súvisiace s ochranou zdravia zamestnancov exponovaných pri práci reprodukčne toxickým faktorom, ktoré môžu mať vážne a nezvratné účinky na zdravie zamestnancov. Ďakujem veľmi pekne.
Pellegrini, Peter, predseda NR SR (2015-10-01):
Prezentujme sa a hlasujme o návrhu spravodajcu prerokovať tento návrh v druhom čítaní. (Hlasovanie.) Prítomných 127 poslancov, za hlasovalo 33, proti 42, zdržalo sa 51 poslancov, nehlasoval 1 poslanec. Tento návrh sme neschválili. Pán poslanec Vörös teraz navrhne hlasovanie v prvom čítaní o návrhu poslanca Hlinu na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi (tlač 1776), je to bod 124 nášho schváleného programu. Nech sa páči, pán spravodajca, máte slovo. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 1776.)
Kremský, Peter, poslanec NR SR (2023-02-16):
Ďakujem. Pán kolega Viskupič, znovu taký ten tvoj žalospev klasický, aké je to hrozné a ako ničíme Slovensko a ekonomiku a všetko. Ja len chcem ako pár faktov. Keď hovoríš o tých firmách, ktoré mali taký strašne ťažký rok a majú to náročné a pomaly umierajú, odchádzajú zo Slovenska. Ja len skúsim prečítať za rok 2021, lebo za ’22 ešte výkazy veľkej väčšine nemáme, aké boli najziskovejšie firmy na Slovensku. A súhlasím s tým, že treba ich podporovať, ak sú to súkromné firmy, aby rástli, aby investovali. Žiaľ, keď sa na ne pozrieme, na ich zoznam, tak sú to buď firmy, ktoré v podstate pýtajú pomoc od štátu a podporu a majú jednorazové zisky, ktoré potom v ďalších rokoch, keď majú stratu prípadnú, vychádzajúc zo situácie na trhu, tak žiadajú štát o záchranu alebo pomoc. Alebo sú to firmy, ktoré majú buď monopol na trhu, pretože spravujú strategickú infraštruktúru, alebo majú výrazné významné postavenie na trhu. Takže začnem. Na prvom mieste U. S. Steel Košice, dobre, ten mal mimoriadny rok, mal zisk 650 mil. eur. Keď potom ideme ďalej, SPP Infrastructure, správa plynovej infraštruktúry na Slovensku, Eustream správa tranzitného plynovodu, Slovnaft, o tom sme hovorili, Slovenská sporiteľňa, Slovenský plynárenský priemysel, Stredoslovenská energetika holding. Potom začínajú veľké automobilky a tak ďalej, hej. Čiže hovoríme tu firmách, ktoré ako, samozrejme, že, že sme radi, že rastú, ale dôležité je, aby rástli nie z toho, že majú dominantné postavenie na trhu, ale... (Prerušenie vystúpenia časomerom.)
Bugár, Béla, podpredseda NR SR (2019-06-24):
Ďakujem pekne. Otváram rozpravu a pýtam sa, či sa hlási ústne niekto do rozpravy, nakoľko nemám žiadnu písomnú prihlášku. Nie. Vyhlasujem možnosť sa prihlásiť do rozpravy za skončenú a, samozrejme, aj rozpravu a prerušujem rokovanie o tomto bod programu. Hlasovanie, dnes sa nehlasuje, až zajtra o 17.00 hod., dobre. Takže žiadosť pani spravodajkyne je v utorok o 17.00 hod. (Reakcia spravodajkyne.) Ďalej nasleduje druhé čítanie o návrhu poslancov Evy Smolíkovej, Tibora Bernaťáka, Jaroslava Pašku a Antona Hrnka na vydanie zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj, a doplnenie ďalšieho zákona č. 595/2003 Z. z. o dani z príjmov. Teraz dávam slovo jednému, teda navrhovateľovi pánovi poslancovi Bernaťákovi, nech sa páči. (Rokovanie o návrhu poslancov Národnej rady Slovenskej republiky Evy Smolíkovej, Tibora Bernaťáka, Jaroslava Pašku a Antona Hrnka na vydanie zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov , tlač 1343.)
Ivan, Miroslav, poslanec NR SR (2018-02-02):
Dobre, ďakujem za slovo. Pán Bastrnák, ja len, áno, vy potvrdzujete, že, áno, jednak, že, áno, občan má si na toto pamätať. A ja som sa tu už aj raz v pléne opýtal jedného z kolegov poslancov zo strany SMER, že či on napríklad vie, kedy jemu končí termín, kedy má podrobiť svoje vozidlo STK, a zabudol. Ja viem, že nebol to pán Bugár, bol to niekto iný, ale... (Reakcia z pléna.) Ale chcem len povedať, že aj keď je taká možnosť, že si to môžte v tom systéme nastaviť, zas musíme myslieť aj na to, že je tu veľké množstvo ľudí, ktorí nie sú až tak počítačovo gramotní, ktorí by vyhľadali si to na tej stránke, a zase je treba aj sa pozrieť, koľko ľudí toto využíva, túto službu, a myslím, že to je len okolo 4- až 5-tisíc ľudí. Takže chcem len povedať, že rozhodne si nemyslím, že pokuta 165 eur za jednu a 165 eur za druhú vec je nejaká, nejaká jako znesiteľná, je to proste radikálny trest pre tých ľudí a mohlo by to byť výrazne menej. Čo ešte... A navyše, že dnes je to tak, že vypokutujeme toho človeka, ale vôbec ho nemotivujeme k tomu, aby si auto podrobil hneď kontrole. Tento zákon to už robí, robil to aj ten náš návrh, ktorý sme predtým predkladali, ale neprešiel. Čo sa týka nálepiek, kolega Martin Klus, áno, súhlasím. Myslím si, že doba prešla, máme tu elektronický systém evidencie používať nálepky dnes, keď už naše orgány, kontrolné orgány vedia aj bez nálepky, či auto bolo podrobené, alebo nebolo podrobené kontrole. Je to prežitok a mali by sa zrušiť. Pán Kecskés, áno, máte pravdu, takisto ja si myslím a nakoniec som to aj... (Prerušenie vystúpenia časomerom.)
P. Hrušovský, predseda NR SR: (2003-07-01):
(Hlasovanie.) 140 prítomných, 45 za návrh, 22 proti, 69 sa zdržalo, 4 nehlasovali. Návrh sme neschválili. Pán poslanec Lintner podal návrh, aby sme bod 13 prerokovali zajtra ako prvý bod schôdze. Prosím, prezentujme sa a hlasujme. (Hlasovanie.) 139 prítomných, 65 za návrh, 33 proti, 27 sa zdržalo, 14 nehlasovalo. Návrh sme neschválili. Pán poslanec Baška navrhuje, aby sme ako 2. bod 15. schôdze prerokovali vrátený návrh zákona o telekomunikáciách. Prosím, prezentujme sa a hlasujme. (Hlasovanie.) 132 prítomných, 71 za návrh, 15 proti, 43 sa zdržalo, 3 nehlasovali. Konštatujem, že návrh sme schválili. Posledný návrh podal pán poslanec Maxon, ktorý chce, aby ako 41. bod mohol podať predseda výboru pre pôdohospodárstvo správu pôdohospodárskeho výboru o aktuálnych otázkach poľnohospodárstva. Správu predsedu výboru. Prosím, prezentujme sa a hlasujme. (Hlasovanie.) 137 prítomných, 64 za návrh, 18 proti, 47 sa zdržalo, 8 nehlasovalo. Návrh sme neschválili. Pristúpime teraz k hlasovaniu o programe 15. schôdze Národnej rady s pozmeňujúcimi a doplňujúcimi návrhmi. Prosím, prezentujme sa a hlasujme. (Hlasovanie.) 139 prítomných, 120 za návrh, 17 sa zdržalo, 2 nehlasovali. Konštatujem, že program 15. schôdze Národnej rady Slovenskej republiky sme schválili. Panie poslankyne, páni poslanci, chcem vás informovať, že dnešného rokovania 15. schôdze sa chcel a chce zúčastniť pán prezident Slovenskej republiky. Prosím, aby sme pred jeho príchodom vyhlásili päťminútovú prestávku, ale prosím poslancov, aby zotrvali na svojich miestach v rokovacej sále. Ďakujem pekne. (Päťminútová prestávka.)
M. Rehák, poslanec: (2002-12-12):
Pán predsedajúci, dajte hlasovať o tomto pozmeňujúcom návrhu.
Danko, Andrej, predseda NR SR (2017-05-18):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Galekovi. Nech sa páči.
P. Paška, predseda NR SR: (2007-10-16):
(Hlasovanie.) 142 prítomných, 78 za, 4 proti, 60 sa zdržalo. Konštatujem, že sme uvedený návrh zákona postúpili do druhého čítania. Ďalej.
Grendel, Gábor, podpredseda NR SR (2020-10-13):
Pán poslanec Jarjabek.
Danko, Andrej, predseda NR SR (2018-11-28):
Poslankyňa Dubačová.
P. Hrušovský, predseda NR SR: (2004-07-06):
J. Malchárek, poslanec: Ďakujem, pán predseda, za slovo. Vážené dámy poslankyne, páni poslanci, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 380 z 23. júna 2004 ma určil za spravodajcu k vládnemu návrhu zákona, ktorým sa mení a dopĺňa zákon č. 193/2001 Z. z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 156/2003 Z. z. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti  uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Návrh obsahuje doložku zlučiteľnosti návrhu zákona s právom Európskych spoločenstiev a právom Európskej únie. Problematika štátnej pomoci je upravená v čl. 64 Európskej dohody o pridružení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 prerokovať predmetný návrh zákona v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledujúce výbory: Ústavnoprávny výbor Národnej rady, Výbor Národnej rady Slovenskej republiky pre financie, rozpočet a menu, Výbor Národnej rady pre hospodárstvo, privatizáciu a podnikanie a Výbor Národnej rady Slovenskej republiky pre pôdohospodárstvo. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona v druhom čítaní prerokovali v lehote do 27. augusta 2004 a v gestorskom výbore do 3. septembra 2004. Pán predsedajúci, prosím, môžete otvoriť všeobecnú rozpravu.
D. Gabániová, poslankyňa: (2009-11-03):
Stav spoločnosti je fakt zdevastovaný, a keď sa nad tým zamyslíte, tak môj názor je taký, že, bohužiaľ, sa to stalo aj vašimi. vy ste tu vyčítali pánovi ministrovi, že za ním nie je bombastická reforma. Vy vašimi reformami, ktoré neboli šité na analýzu spoločnosti, našej spoločnosti, či už to bola len reforma verejnej správy, ktorú Nemci robili 17 rokov, vy ste ju spravili nešetrne a katastrofálne. Cíti to možno každý občan, nebudem sa o tom tu rozširovať. Ďalej ste prijali rovnú daň. Nikto ju nechce, nikto. Pretože to robí impotentného národohospodára. Nemôže daň používať ako hodnotu na riadenie spoločnosti a ekonomiky, ale len ako fiškálnu hodnotu. Ďalšia reforma zdravotnícka. Vy vyčítate, že musí dôchodca platiť, lebo tí sú najviac chorí? Koho je to dôsledok? Toho, že pán minister váš, pán minister vašej vlády pustil takú reformu, ktorá dovoľuje, aby si každý jeden poskytovateľ prirážal podľa podmienok, ktoré on poskytuje, ktoré chce premietnuť, si prirážal do sumy, ktorú má zaplatenú cez poisťovňu. Vy ste tu nechali 21 % chudoby. To je 1 400-tisíc obyvateľov. To boli výsledky vašej vlády. Tu sú nezvratné zákony prijaté, ktoré nie je jednoduché meniť, aby to nespôsobilo rozbúrenie hladiny spoločnosti. Prejsť na euro, áno, mohla naša ekonomiky, keby nebolo došlo ku kríze, ktorá vlastne... (Prerušenie vystúpenia časomerom.)
Martvoň, Anton, poslanec NR SR (2013-03-19):
Ďakujem pekne za slovo. Kolegynka Janka Vaľová, plne s tebou súhlasím z pohľadu, teda budem sa venovať tej téme zamestnávania mladých, čo si povedala. To, že je to problém, vníma to už aj Európska únia, ktorá v podstate aj vydala štatistiky, že ku koncu roku minimálne 24 percent nezamestnaných v Európe boli mladí ľudia. To, že to je vážny problém, dosvedčuje to aj práve taktika Európskej únie, ktorá chce navýšiť v rozpočte peniaze na zamestnávanie mladých o niekoľko, teda o ďalšie stovky miliónov eur. A ja to vítam, lebo myslím si, že problém zamestnávania mladých ako takých je problém v každom štáte Európskej únie. Preto vyslovujem aj teda v tomto prípade aj pochvalu zo strany nášho ministerstva, že tomuto problému sa venuje. Je to skôr téma, ktorej by sme sa mali venovať naprieč celým politickým spektrom, zamestnávanie mladých ľudí. A myslím si, že každý nápad, ktorý pomôže zamestnanosti a zamestnávaniu mladých ľudí, pomôže mladým ľuďom na Slovensku, ktorí ešte mnohí nemali v živote žiadnu prácu a nenašli si alebo nemôžu si nájsť prácu – či už teda po škole, alebo keď neštudujú, tak keď nastúpili teda do reálneho života. Čo sa týka druhej časti tvojho vystúpenia, dovolím si povedať iba toľko, že nereaguj na reči typu, že kašleme na sociálne slabších. Ten, kto kašle na sociálne slabších, sa ukázalo v roku 2012, keď sa teda vtedy koalícia dostala do opozície a voliči a občania im to jasne spočítali, ako teda mysleli na nich, a urobili im teda také zrkadlo, ako sa myslelo na sociálne slabších, a preto sú tam teraz na tej strane spektra, kde sú, a s toľkými poslancami. Tak iba toľko, že nevzrušuj sa nad tým. Ďakujem.
Danko, Andrej, predseda NR SR (2017-05-11):
Vážené pani poslankyne, vážení páni poslanci, poprosím o kľud v sále. Pokračujeme v prerušenom rokovaní hlasovaním o bode 18 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 330/1991 Zb. o pozemkových úpravách (tlač 444). Prosím spoločného spravodajcu z výboru pre pôdohospodárstvo a životné prostredie poslanca Jána Kvorku, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony , tlač 444.)
Laurenčík, Milan, podpredseda NR SR (2020-05-14):
Pán poslanec, máte doplňujúcu otázku? Nech sa páči.
Glváč, Martin, podpredseda NR SR (2017-09-08):
Pán poslanec Kotleba.
J. Počiatek, minister financií SR: (2010-03-09):
Členské krajiny eurozóny sú povinné každoročne pripravovať program stability, ostatné štáty Európskej únie pripravujú konvergenčné programy. Slovensko predkladá svoj druhý program stability, ktorý je aktualizáciou programu stability z apríla 2009. Cieľom programov je prezentovať v strednodobom horizonte vývoj fiškálnej pozície, predpokladaný vývoj ekonomiky a popis opatrení rozpočtovej a hospodárskej politiky na dosiahnutie cieľov programu. Program stability Slovenskej republiky na roky 2009 až 2012 prezentuje v porovnaní s posledným programom stability z apríla 2009 upravené fiškálne ciele. Hlavným dôvodom je prehĺbenie ekonomickej krízy v roku 2009 viac, než boli pôvodné predpoklady, pričom na základe aktuálneho odhadu sa očakáva prehĺbenie deficitu z rozpočtovanej úrovne 2,1 % HDP na 6,3 % HDP za rok 2009. Uvedená hodnota je nad referenčnou hodnotou stanovenou v Zmluve o založení Európskeho spoločenstva, čo vyústilo do začatia procedúry nadmerného deficitu zo strany Európskej komisie, pričom Slovensko bolo do procedúry formálne zaradené po schválení Radou Európskej únie dňa 2. decembra 2009. V porovnaní s posledným programom stability sa nezmenil cieľ začať s opätovnou konsolidáciou už v roku 2010, keď sa predpokladá zníženie deficitu verejnej správy zo 6,3 % HDP v roku 2009 na úroveň 5,5 % HDP v roku 2010. Zároveň tempo štrukturálnej konsolidácie je ambicióznejšie a počas najbližších troch rokov dosiahne priemerne 0,9 % HDP, čo je oproti pôvodným predpokladom viac o 0,4 % HDP. V strednodobom horizonte program stability prezentuje dva základné ciele. Prvým cieľom je pri základnom ekonomickom scenári prezentovanom v tomto programe znížiť deficit verejnej správy pod hranicu 3 % HDP do roku 2012 a splniť tak požiadavky vyplývajúce z procedúry nadmerného deficitu o 1 rok skôr, ako je odporúčanie Rady Európskej únie. V prípade lepšieho ako očakávaného makroekonomického vývoja sa vláda Slovenskej republiky zaväzuje konsolidovať verejné financie ešte rýchlejším tempom. Druhým cieľom je pokračovať v ambicióznej konsolidácii aj po roku 2012 s cieľom dosiahnuť vyrovnaný rozpočet najneskôr do roku 2015, čo je základným predpokladom na dosiahnutie dlhodobej udržateľnosti verejných financií. Pravidelný termín na predloženie programu stability Európskej komisii je 1. december 2009 z dôvodu začatia procedúry nadmerného deficitu voči viacerým krajinám EÚ vrátane Slovenska. A z dôvodu, že Rada schválila záverečné odporúčania na svojom zasadnutí až 2. decembra 2009, rozhodla Komisia o posunutí tohto termínu na 31. januára 2010. Slovensko zaslalo program stability dňa 29. januára 2010 v anglickej aj slovenskej verzii, čím splnilo termín stanovený Európskou komisiou. Ďakujem za slovo, skončil som.
Lipšic, Daniel, poslanec NR SR (2014-05-30):
Áno, pani predsedajúca, ja by som navrhoval prerušiť schôdzu. Máme tu rokovanie o novele ústavy, o ktorom vyhlasuje ústavná väčšina v parlamente, že je kľúčové pre túto krajinu, pre rodinu, aj pre justíciu. Zo strán, ktoré návrh predkladajú, sú tu, myslím, štyria poslanci SMER-u, á pardon, áno, štyria s pánom poslancom Čížom, z KDH, myslím, rovnako štyria poslanci KDH. Je piatok poobede, päť poslancov SMER-u, mea culpa, považujem to za smiešne, za dehonestujúce, absolútne dehonestujúce. Takže môj procedurálny návrh je, keď tieto strany tvrdia, že to je najdôležitejšia vec od Vestfálskeho mieru, aby sa prerušilo rokovanie a pokračovali sme v utorok v dôstojnom, v dôstojnej proste atmosfére.
Vons, Peter, poslanec NR SR (2021-09-16):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2003-09-17):
Otváram všeobecnú rozpravu k tomuto bodu programu. Písomné prihlášky som nedostal, ústne sa hlási pani poslankyňa Sabolová. Uzatváram možnosť podania prihlášok do rozpravy. Nech sa páči.
Kollár, Boris, predseda NR SR (2021-07-23):
S reakciou na faktické poznámky pán poslanec Dostál.
Susko, Boris, poslanec NR SR (2023-03-23):
Ďakujem pekne za slovo. Vážený pán predsedajúci, vážená pani podpredsedníčka vlády, vážený pán minister, vážené pani ministerky, vážené kolegyne, kolegovia, interpeloval som predsedu vlády Slovenskej republiky s otázkou, prečo vláda v demisii, ktorá má obmedzené právomoci a ktorá na určité úkony potrebuje kontrasignáciu prezidenta Slovenskej republiky, v tomto prípade prezidentky Slovenskej republiky, tento súhlas, ktorý v zmysle Ústavy Slovenskej republiky prezidentka je povinná dať ako prechádzajúci súhlas v každom jednotlivom prípade, nie je súčasťou materiálu, ktorý schvaľuje vláda, pretože na takéto schválenie takýto súhlas vláda potrebuje. Odpoveď som dostal pod č. 7558/2003, 3558 /2003/ZP a s touto odpoveďou vyjadrujem teda nesúhlas a žiadam, aby sa Národná rada k tomuto vyjadrila hlasovaním.
Číž, Miroslav, podpredseda NR SR (2015-05-05):
Ďakujem. Faktické poznámky, pán poslanec Kvasnička, pán poslanec Mikloško. Pokiaľ iný nie je, uzatváram možnosť prihlásiť sa s faktickou poznámkou. Slovo má pán poslanec Kvasnička.
Pellegrini, Peter, predseda NR SR (2015-05-12):
Pán predseda Baška.
P. Paška, predseda NR SR: (2009-02-10):
(Hlasovanie.) 133 prítomných, 130 za, 2 sa zdržali, 1 nehlasoval. Vyslovili sme súhlas so skráteným legislatívnym konaním o návrhu zákona. Pán poslanec Štefanec uvedie teraz v prvom čítaní hlasovanie o návrhu poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Je to tlač 925.
Svrček, Miloš, poslanec NR SR (2023-06-27):
Ďakujem pekne, pán minister, za vystúpenie, ja kvitujem, že ste tu otvoril túto tému takýmto spôsobom. Jednoducho myslím si, že je dôležité, aby vystupoval aj člen exekutívy a dal k tomu svoje stanovisko a svoj pohľad, že aký ma na to názor. Čiže aj preto sme podporili procedurálny návrh pána poslanca Faiča, aby ste bol prítomný v rámci tohto otvoreného bodu. Samozrejme, že aj v minulosti boli nejaké hlasovania na európskej úrovni, ktoré boli diskutabilné. Sám ste spomenul niektoré citlivé, aj čo sa týka migračnej vlny, ale sú tu aj ďalšie, ďalšie otázky, ktoré si myslím, že minimálne by bolo možné otvoriť v rámci ústavného zákona 397/2004, kde sa stanovujú právne účinky pre prípady, keď Národná rada schváli návrh stanoviska Slovenskej republiky, nevyjadrí sa k návrhu stanoviska Slovenskej republiky v lehote dvoch týždňov od jeho predloženia, a tu sa otvárajú aj otázky tzv. princípu tichej procedúry, pretože potom, samozrejme, vznikajú všelijaké otázky, pretože ak sa Národná rada, veľmi dobre vieme, nevyjadrí k návrhu stanoviska Slovenskej republiky do dvoch týždňov od jeho predloženia, tak člen vlády je viazaný tým predloženým návrhom stanoviska Slovenskej republiky. Možno sa ku návrhu stanoviska nevyjadriť je prejavom možnosti stanoviska vziať na vedomie napríklad mlčky odsúhlasiť a vôbec ho neprerokovať ani explicitne neschvaľovať. Čiže to je tzv. princíp tichej procedúry a možno neviem či ešte plánujete vystúpiť alebo reagovať, že aký je váš názor napríklad na túto otázku. A ešte raz sa chcem poďakovať, že ste tu, a že ste vystúpil. Ďakujem.
S. Kahanec, poslanec: (2010-02-03):
Ja si myslím, že nikto z nás tu nemá problém s tým, aby sa takéto kroky podporovali, pokiaľ nedôjde k rozdeľovaniu, že kto takéto návrhy podáva. My z opozície nemáme problém zdvíhať ruky za dobré veci, keď sa rieši aj problém hracích automatov, keď sa rieši aj problém násilia na športoviskách, na štadiónoch. Skôr sú problémoví niektorí iní poslanci z radov koalície, keď niekedy nieže pri návrhoch opozičných poslancov, ale dokonca aj pri vlastných návrhoch niekedy stiahnu svoj vlastný hlas za svoj vlastný návrh. Ale toto nechcem rozoberať. Každopádne ja osobne chcem podporiť iniciatívy, ktoré znížia násilie. Znížia ho v akejkoľvek forme od štadiónov počnúc cez násilie, ktoré vidíme v bežnom živote a určite podporím všetky riešenia, ktoré budú znižovať možnosti takýchto násilí a znižovať riziko pre slušných ľudí, aby sa na rôznych aktivitách nemohli zúčastňovať. Nemohli zúčastňovať z toho dôvodu, ktorý tu už bol povedaný. Že ich odrádza vlastne to veľké riziko, že tam môžu dôjsť k úrazu, že tam môžu byť incidenty, ba dokonca niekedy to hraničí až s ohrozením života. Isteže pani navrhovateľka tam spomínala aj, že má podporné odozvy k týmto veciam. Takisto to beriem. Však keď tí ľudia tieto kroky vnímajú pozitívne, môžu byť pozitívne odozvy a ja beriem, že táto aktivita má pozitívnu formu. Len tiež chcem k tomu podotknúť,  že by bolo dobré brať všetky odozvy, ktoré prichádzajú, aj napríklad také, ktoré prichádzajú z Bruselu či z Európskej komisie. Keď majú výhrady k legislatíve, lebo tak ako ste už tu pani navrhovateľka spomínali, že mnohé veci máme v platnej legislatíve definované a neuplatňujeme ich v praktickom živote. Ja sa k tomu pripájam a takisto by som rád videl, aby sa tie veci, ktoré už máme v jasných ustanoveniach práva zadefinované, aby sme ich v tom živote uplatňovali a aby sme si nemuseli vyrábať ďalšie formy zákonov, aby sme dodržovali iný zákon, lebo toto už je scestné. Takže tieto rezorty máte v rukách. Mali ste rezort spravodlivosti, máte ho v rukách a myslím si, že máte v rukách aj to, aby sa zvýšila vymožiteľnosť práva a aby sa dodržiavali súčasné platné právne normy. Ja dúfam, že sa toto podarí naplniť aj pri tomto vašom predloženom návrhu, aj dobrý úmysel a aj to, aby sa to násilie zo štadiónov, zo športovísk odstránilo. Ďakujem pekne.
Mizík, Stanislav, poslanec NR SR (2017-02-02):
Ďakujem za slovo. Pán Dostál, stále hovoríte o fašistoch. Stále nálepkujete, už je to otravné. Môžete ísť do Lotyšska aj vy, dňa 16. marca už vyše 20 rokov v hlavnom meste Lotyšska pochodujú veteráni Lotyšskej légie Wafen SS, uvidíte ich naživo spolu aj s mladým dorastom. Je to sprievod tisícov ľudí, určite by vaše srdce plesalo. Ďakujem za slovo.
Zmajkovičová, Renáta, podpredsedníčka NR SR (2013-06-17):
Pán poslanec Štefanec.
T. Cabaj, podpredseda NR SR: (2009-12-10):
Vystúpi pán poslanec Zsolt Simon. Pripraví sa Zdenka Kramplová.
Krátky, Rastislav, poslanec NR SR (2024-01-08):
Ďakujem za slovo aj, Gábor, tebe za tvoje vystúpenie. Ja si, ja som si vybral a poznačil niekoľko slov, ktoré si povedal, a chcel by som ich tu podčiarknuť. Rokujeme o znižovaní trestov za korupciu a tam je dôležité to, čo odznelo, že tento zákon prináša so sebou nie práve naprávanie, porušovanie ľudských práv, ale môže spôsobiť porušovanie ľudských práv. Nie, nie sú hospodárske škody, ktoré by hrozili, prečo to treba prerokovať rýchlo, ale práve opačne, tento zákon prinesie hospodárske škody. Nie, nezhorší sa bezpečnosť, ak sa to neprerokuje v zrýchlenom konaní. Opačne. Práve tento návrh prinesie zhoršenie bezpečnosti, keď sa schváli. Ty si spomenul pána Kováčika ako bývalého špeciálneho prokuratúra, prokurátora a on neni známy len tým, že jeho bilancia zametania káuz je 63:0, ale on bol za závažné, za závažné obvinenie odsúdený. A to obvinenie bolo nasledovné. Vyšetrovateľ ho obvinil za zločineckú prácu, okrem zločinu prijímania úplatku a zo založenia a zosnovania zločineckej skupiny a podporovania zločineckej skupiny bol ďalej obvinený z pokračovania zločinu zneužitia právomoci verejného činiteľa a v súbehu s prečinom ohrozenia dôvernej skutočnosti a výhradnej skutočnosti. Čo bolo veľmi zaujímavé na celom tom procese, ktorý sa odohrával s pánom Kováčikom, bolo, že na, priamo na tom, na tom súde ho podporoval pán premiér Fico. A on najprv hovoril, že tu je len nejaký jeden svedok, ktorý ho aj v skutočnosti, potom ich tam bolo viacej, vidíme, že vláda má osobný záujem týchto ľudí si zastať a oslobodiť prípadne.
Pročko, Jozef, poslanec NR SR (2024-01-10):
Vy ste pán minister nie, vy tak vyzeráte ako ten Jožo Ráž, že to ste vy, ahá. A kto je spravodajca? (Reakcie z pléna.) Nemá, hej. (Prerušenie vystúpenia predsedajúcim.)
P. Hrušovský, podpredseda NR SR: (2002-05-30):
(Hlasovanie.) 122 prítomných, 78 za, 3 proti, 36 sa zdržalo, 5 nehlasovalo. Návrh sme neschválili. Ďalší pozmeňujúci návrh. A. Ivanko, poslanec: Áno, pán predsedajúci, ďalší pozmeňujúci návrh predložil pán poslanec Palko.
Antal, Marek, poslanec NR SR (2020-05-14):
Ďakujem. Pán Kuffa, ďakujem, že ste si zapamätal moje slová a ste ich zobral, si ich k srdcu, určite o nich budete ešte dlhšie rozmýšľať. Tých problémov, ktoré sú v informatizácii, je tak veľa, že naozaj by sa dalo o nich ešte oveľa, oveľa viac rozprávať. A, pán Muňko, ja oceňujem to, čo hovoríte aj vy, a, a naozaj asi natrafíme ešte na také problémy, aké, aké dnes nevidíme. Stále je náš entuziazmus väčší ako tie problémy, o ktorých nevieme. Napríklad vám poviem takú vec, že áno, tie zmluvy, predstavte si, že niekto podpísal zmluvy, kde sa v nich vzdal autorských práv, autorských práv v prospech dodávateľov. My sme to zaplatili, oni nám to dodali, ale je to ich majetkom. Áno, takéto zmluvy existujú. Máme takú organizáciu, že NASES, predstavte si, že, že Govnet kábel, ktorý je v zemi, si prenajímame, servre a infraštruktúru si prenajímame, sedí to v budove, v priestoroch, ktoré si prenajímame. Ako tých problémov je strašne veľa. Naozaj zatiaľ ten náš entuziazmus je oveľa väčší ako problémy, ktoré nevidíme. Ďakujem. (Potlesk.)
Laššáková, Jana, podpredsedníčka NR SR (2015-12-01):
Na vystúpenie pána poslanca s faktickými poznámkami sa hlásia páni poslanci Přidal, Petrák, Hlina a Lipšic. Končím možnosť prihlásiť sa s faktickými poznámkami. Nech sa páči, pán poslanec Přidal.
Grendel, Gábor, podpredseda NR SR (2022-05-05):
Pán poslanec Lehotský.
Hudák, Vazil, minister hospodárstva SR (2015-09-23):
Ďakujem. Vážený pán predsedajúci, vážené panie poslankyne, vážení páni poslanci, tento návrh zákona v podstate vznikol na základe požiadavky Združenia miest a obcí Slovenska a ukladá obciam možnosť vydávať všeobecne záväzné nariadenia, ktorými upravia používanie vybraných kategórií pyrotechnických výrobkov na území obce. Návrh zákona je v súlade s Ústavou Slovenskej republiky, s ústavnými zákonmi, ostatnými zákonmi medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem za pozornosť a chcem vás požiadať týmto o podporu predloženého návrhu. Ďakujem.
Viskupič, Marián, poslanec NR SR (2023-02-16):
Ďakujem pekne, pán predsedajúci, za slovo. Kolegyne, kolegovia, vážený pán predkladateľ... (Prerušenie vystúpenia predsedajúcim.)
Pročko, Jozef, poslanec NR SR (2024-01-24):
Ďakujem veľmi pekne. Naozaj toto nočné rokovanie bolo výnimočné, ale výnimočná bola aj rozprava, ako ste povedali celkovo, a hovorili ste o rozprave, ja tiež chcem nadviazať na vaše rozprávanie, pán Šimečka, že napr. dnešné rokovanie nočné potvrdilo to, že predsedajúci Blaha je absolútne neschopný človek. Je to človek, ktorý povedal, že on to tu má zabezpečiť, a keď sme ho požiadali, aby teda zabezpečil otvorenie toho balkóna, tak sa začal vysmievať a začal robiť presne tie svoje arogantné gestá a arogantné správanie predviedol. Keď ho požiadal poslanec Grendel, aby naozaj podľa zákona dal hlasovať, tak zase arogantný Blaha presne robil to, čo on vie. Neviedol túto schôdzu, on nevie viesť schôdzu. Totižto aj v Slovenskej akadémii vied podľa mňa o ňom rozprávajú to, čo my, že je to neschopný človek, preto ho tam nechcú, ale tu je užitočný troll Roberta Fica, ktorý robí presne to, čo má robiť, a deštruuje, berie ľuďom slová, berie ľuďom faktické poznámky a dnes predviedol, že to nevie robiť, že Blaha je neschopný človek. Ale povedali ste aj, že máme mať pozitívny, teda vy ste povedali, že chcete mať pozitívny záver. Chcem mať pozitívny záver a to je to, že to, čo predviedla opozícia, je fantastická a pozitívna vec. Oni vedia, že idú urobiť zo Slovenska štát, ktorý bude chrániť zlodejov. Oni to vedia, oni to veľmi dobre vedia, ale idú to urobiť. Ale my touto rozpravou sme ukázali a budeme stále ukazovať aj ďalej, čo idú urobiť, a to je veľmi, veľmi dobré, pretože Susko, ktorý si teraz číta (povedané so smiechom), ktorý si píše, čo má urobiť od Fica, vie, čo ide urobiť.
Paška, Pavol, predseda NR SR (2013-09-11):
Pán poslanec Přidal. Samozrejme, nedám o tom hlasovať, lebo nie je o čom hlasovať, ale už som u vás na to zvyknutý. Pán poslanec Přidal.
Žiak, Miroslav, poslanec NR SR (2021-06-17):
Ja viem, ďakujem. (Ruch v sále. Potlesk.)